અમદાવાદમાં ઇ-મેમોથી સૌથી વધુ દંડ ફટકારાયો છે તેવું જનમુખે ચર્ચાઇ રહ્યુ છે. ઇ-મેમોનો મુખ્ય ઉદ્દેશ લોકોને ટ્રાફિકનાં નિયમોનું પાલન કરાવવું અને સુરક્ષિત ડ્રાઇવ કરવાની ફરજ બતાવવાનું છે. હાલમાં ઇ-મેમોની શરૂઆત ગુજરાતનાં મુખ્ય શહેર અમદાવાદ, સુરત, રાજકોટ અને વડોદરામાં કરવામાં આવી છે. શરૂઆતનાં પ્રથમ દિવસે લગભગ 1000 ઇ-મેમો ટ્રાફિક શિસ્તનાં ભંગ કરવા માટે ફટકારવામાં આવ્યા હતા. ઇ-મેમોની શરૂઆત થઇ સાથે એક મેસેજ પણ સોશિયલ મીડિયામાં વાયરલ થઇ રહ્યો છે, જેમાં લખાયુ છે કે, ગુજરાત સરકારનો જનહિતલક્ષી નિર્ણય, સ્માર્ટ સિટી બનતા પહેલા ઇ-મેમો નહીં, નાગરિકોની રજુઆતનો હકારાત્મક ઉકેલ. આ મેસેજની ખાસ વાત એ છે કે તેમાં પ્રદિપસિંહ જાડેજાનો ફોટો છે. સોશિયલ મીડિયામાં ફરી રહેલો આ મેસેજ કેટલો સાચો અને કેટલો ખોટો તે હવે જોવાનું રહેશે.